Αργυρή Πεδιάδα

[thumb|right|255px|Τοπογραφικός χαρτης της Αργυρής και των γύρω περιοχών από το Mars Orbiter Laser Altimeter του διαστημοπλοίου ''[Mars Global Surveyor*]]
Η *'Αργυρή Πεδιάδα*' (*Argyre Planitia*) είναι μία μεγάλη πεδιάδα και κυκλική [[Λεκάνη (γεωγραφία)|λεκάνη]] από πρόσκρουση [[Αστεροειδής|αστεροειδούς]] που βρίσκεται στο νότιο ημισφαίριο του [[Άρης (πλανήτης)|πλανήτη Άρη]]. Η ονομασία της προέρχεται από ένα μυθικό νησί από [[Άργυρος|άργυρο]] της ελληνικής μυθολογίας, που βρισκόταν στον ανατολικό ωκεανό. Της δόθηκε για πρώτη φορά σε ένα χάρτη του πλανήτη που σχεδίασε ο Ιταλός αστρονόμος [[Τζοβάνι Σκιαπαρέλι]] το [[1877]].

Το κέντρο της Αργυρής βρίσκεται σε αρειογραφικές συντεταγμένες 49,7 μοίρες νότιο πλάτος και 70,5 μοίρες ανατολικό μήκος. Η πεδιάδα απλώνεται μεταξύ των πλατών 35° έως 61° Ν και 27° έως 62° Δ. Η λεκάνη έχει διάμετρο περίπου 1800 [[Χιλιόμετρο|χιλιόμετρα]] και ο πυθμένας της βρίσκεται 5,2 χλμ. κάτω από τις γύρω περιοχές: Πρόκειται για τη δεύτερη λεκάνη από πρόσκρουση στον Άρη μετά την [[Ελλάς (Άρης)|Ελλάδα]].

Η Αργυρή δημιουργήθηκε πιθανώς κατά τη διάρκεια της χρονικής περιόδου του Ύστερου Βαρέος Βομβαρδισμού (Late Heavy Bombardment) στο [[Ηλιακό Σύστημα]], περίπου 3,9 δισεκατομμύρια χρόνια πριν από σήμερα, και ίσως είναι μία από τις καλύτερα διατηρημένες λεκάνες προσκρούσεως από εκείνη τη μακρινή εποχή. Περιβάλλεται από τραχιά οροπέδια που σχηματίζουν ομόκεντρα και ακτινικά σχήματα γύρω της, με οροσειρές όπως τα [[Όρη των Χαρίτων]] (*Charitum Montes*) και τα [[Όρη των Νηρηίδων]] (*Nereidum Montes*).

Τέσσερα μεγάλα [[Νοάχεια περίοδος|νοάχεια]] φαράγγια φαίνονται να εκβάλλουν ακτινικά προς τη λεκάνη. Τα τρία από αυτά (οι κοιλάδες Surius, Dzígai και Palacopas) φιλοξενούσαν κάποτε ποτάμια που έρρεαν μέσα στην Αργυρή από τα νότια και τα ανατολικά, διασχίζοντας τις οροσειρές του χείλους της. Το τέταρτο, η Κοιλάδα Uzboi, εμφανίζεται να διαρρεόταν προς τα έξω της Αργυρής, προς τα βόρεια, στη [[Χρυσή Πεδιάδα]]. Υπάρχει και ένας μικρότερος δίαυλος εκροής, η Κοιλάδα Nia, που φαίνεται να δημιουργήθηκε μεταγενέστερα, κατά την [[Αμαζόνια περίοδος|Αμαζόνια περίοδο]], μετά το τέλος των μεγάλων πλημμυρών και λιμνογενέσεων.

Ο αρχικός πυθμένας της λεκάνης είναι σήμερα θαμμένος κάτω από εύθρυπτο, χαλαρό και χονδρόκοκκο διαστρωματωμένο υλικό που ίσως είναι λιμναίο [[ίζημα]]. Δεν είναι ορατοί εσωτερικοί δακτύλιοι από την πρόσκρουση, αλλά απομονωμένοι όγκοι μέσα στη λεκάνη μπορεί να είναι υπολείμματα ενός εσωτερικού δακτυλίου.

[[Αρχείο:Mars atmosphere.jpg|thumb|Το νότιο χείλος της λεκάνης της Αργυρής, που σχηματίζεται από τα [[Όρη των Χαρίτων]]. Παράπλευρα βρίσκονται ελικοειδείς λοφοσειρές που θεωρούνται παγετωνικής προελεύσεως. Ο κρατήρας [[Γκάλε (αρειανός κρατήρας)|Γκάλε]] διακρίνεται στο βάθος.]]
Ο κρατήρας [[Γκάλε (αρειανός κρατήρας)|Γκάλε]] στο ανατολικό άκρο της Αργυρής μοιάζει πολύ από ψηλά με ένα χαμογελαστό ανθρώπινο πρόσωπο.

==Εικόνες==
<gallery widths="190px" heights="180px">
Αρχείο:Argyre basin topo.jpg|Χάρτης που δείχνει τη γεωγραφική περιοχή της Αργυρής.
Αρχείο:Gullies in the southern highlands of Mars.jpg|[[Ρεματιά (Άρης)|Ρεματιές]] νότια της Αργυρής φαίνεται να αποτελούν αδιαμφισβήτητες αποδείξεις διαβρώσεων από τρεχούμενο νερό.
Αρχείο:24808multilevelgullies.jpg|Τοπίο στην ευρύτερη περιοχή με ρεματιές και εναποθέσεις ιζημάτων όπως απεικονίσθηκαν από το τηλεσκόπιο HiRISE του διαστημοπλοίου *Mars Reconnaissance Orbiter*. Μεγεθύνσεις μερών αυτής της εικόνας ακολουθούν.
Αρχείο:24808multiplefans.jpg|Αρκετά επίπεδα εναποθέσεων ιζημάτων σε σχήμα βεντάλιας (fans). Οι θέσεις τους υποδεικνύονται στην προηγούμενη εικόνα.
Αρχείο:24808smallfan.jpg|Μικρή και καλοσχηματισμένη βεντάλια ιζημάτων.
Αρχείο:24808hollows.jpg|Μεγέθυνση της επάνω εικόνας που δείχνει κοιλότητες (το ορθογώνιο δείχνει τις διαστάσεις ενός ποδοσφαιρικού γηπέδου στην ίδια κλίμακα).
Αρχείο:ESP 022685 dunesandgullieslabeled.jpg|Ρεματιές στα Όρη των Νηρηίδων απεικονισμένες από το HiRISE.
Αρχείο:Surface features in Argyre.jpg|Επιφάνεια στην Αργυρή με φαράγγια. Η ράβδος κλίμακας επάνω από την εικόνα αντιστοιχεί σε μήκος 500 μέτρων.
Αρχείο:Context image for argyrefeatures.JPG|Εικόνα της Αργυρής με ορατές ομάδες διαύλων-φαραγγιών. Το ορθογώνιο δείχνει την έκταση που εμφανίζεται στην επόμενη εικόνα.
Αρχείο:Close-up of Argyrefeatures.JPG|Υψηλή μεγέθυνση τμήματος της Αργυρής από το τηλεσκόπιο HiRISE.
</gallery>


==Παραπομπές==
<references />

==Εξωτερικοί σύνδεσμοι==

* [http://www.google.com/mars/#lat=-47.398349&lon=-44.648437&zoom=4&q=Argyre%20Planitia Χάρτης της Αργυρής από την *Google Mars'']

Αργυρη